Diari Oficial de la Generalitat Valenciana


Sumari del DOGV 5227, del 27-03-2006 (2006/3367)

ORDE de 23 de març de 2006, de la Conselleria d'Infraestructures i Transport, per la qual s'amplia la dotació pressupostària destinada a finançar la concessió de ajudes previstes en l'Orde de 3 de novembre de 2005, del conseller d'Infraestructures i Transport, per la qual es va convocar, per al 2006, la concessió de subvencions en matèria d'arquitectura, del Pla de Millora dels Municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5227

Data del DOGV
:   27-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3367


Data del document
:   23-03-2006

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * renovació urbana
    * administració local
    * ajuda pública
    * infraestructura urbana
    * arquitectura
    * suport econòmic
    * protecció del patrimoni
    * ajuda a la construcció

ORDE de 23 de març de 2006, de la Conselleria d'Infraestructures i Transport, per la qual s'amplia la dotació pressupostària destinada a finançar la concessió de ajudes previstes en l'Orde de 3 de novembre de 2005, del conseller d'Infraestructures i Transport, per la qual es va convocar, per al 2006, la concessió de subvencions en matèria d'arquitectura, del Pla de Millora dels Municipis de la Comunitat Valenciana. [2006/3367]  
Per mitjà de l'Orde de 21 de setembre de 2005, del conseller d'Infraestructures i Transport, es van establir les bases reguladores per a la concessió de subvencions en matèria d'arquitectura, en el marc del Pla de Millora de Municipis de la Comunitat Valenciana.  
Per mitjà de l'Orde de 3 de novembre de 2005, del conseller d'Infraestructures i Transport, es va aprovar la convocatòria per al 2006 i es va fixar l'import global màxim, destinat a finançar la concessió de les subvencions en matèria d'arquitectura, del Pla de Millora dels Municipis de la Comunitat Valenciana.  
Atés la favorable acollida dels municipis de la Comunitat Valenciana, evidenciada pel gran nombre de sol.licituds presentades i tenint en compte l'impuls que des de la Generalitat es pretén donar a les actuacions dirigides a obtindre una major qualitat de vida dels ciutadans de la nostra Comunitat, s'ha decidit incrementar l'import global màxim de les subvencions, segons el que disposa l'article tercer de l'anterior orde i ampliar el nombre d'anualitats d'acord amb el que preveu l'article segon de l'Orde de 21 de setembre de 2005.  
De conformitat amb l'article 47.11 del Text Refós de la Llei d'Hisenda Publica Valenciana i fent ús de les facultats conferides en la Llei 5/1983, de 30 de desembre, de Govern Valencià,  
ORDENE  
Primer  
Ampliar la dotació pressupostària establida per mitjà de l'Orde de 3 de novembre de 2005, del conseller d'Infraestructures i Transport, destinada a finançar la concessió de subvencions en matèria d'arquitectura, del Pla de Millora dels Municipis de la Comunitat Valenciana en la forma següent:  
L'import global màxim de les subvencions que s'ha de concedir és de cent milions d'euros (900.237.013,00 €), distribuït entre els exercicis de 2006 a 2010, per a atendre les peticions que, presentades dins del termini, acrediten reunir els requisits establits en la convocatòria.  
Establir que la Conselleria d'Infraestructures i Transport subvencionarà les actuacions citades a càrrec del capítol 7, programa 431.10, Arquitectura, línia T4366000.  
Segona  
Per resolució del conseller d'Infraestructures i Transport, es dictaran les normes de desplegament i d'aplicació de la present orde.  
Tercera  
Contra el que disposa la present orde, que posa fi a la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant de l'òrgan que ha dictat la present disposició en el termini d'un mes, comptador des del dia següent de la seua publicació, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada en la Llei 4/1999, de 13 de gener. I això sense perjuí de la possibilitat que els interessats puguen exercitar, si és procedent, qualsevol altre que consideren procedent.  
Les administracions públiques no podran interposar recurs en via administrativa, i s'estaran al que preveu l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 23 de març de 2006  
El conseller d'Infraestructures i Transport,  
JOSÉ RAMÓN GARCÍA ANTÓN